**Atbildes uz saņemtajiem jautājumiem** par

Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” (turpmāk – investīcija) atlases nosacījumiem

|  |
| --- |
| Saīsinājumi un apzīmējumi:  **Atlases nolikums** – Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana” 3.1.reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” [projektu iesniegumu atlases nolikums](https://www.cfla.gov.lv/lv/3116i-pasvaldibu-funkciju-istenosanai-un-pakalpojumu-sniegsanai-nepieciesamo-bezemisiju-transportlidzeklu-iegade)  **AF** – Atveseļošanās fonds  **VARAM** – Vides aizsardzības un reģionālās attīstības ministrija  **CFLA** – Centrālā finanšu un līgumu aģentūra  **MK noteikumi** – [Ministru kabineta 2022.gada 25.oktobra noteikumi Nr.673](https://likumi.lv/ta/id/336738-eiropas-savienibas-atveselosanas-un-noturibas-mehanisma-plana-tresaskomponentes-nevienlidzibas-mazinasana-3-1-reformu) “Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” īstenošanas noteikumi”  **Autobuss** – ar fosilās izcelsmes degvielu darbināms M2 vai M3 kategorijas transportlīdzeklis, kas ir tehniskā kārtībā un kura vecums uz projekta iesniegšanas brīdi, ņemot vērā tā pirmreizējās reģistrācijas gadu, ir vismaz 20 pilni kalendāra gadi un kura motora izmešu līmenis ir EURO III vai vairāk piesārņojošs.  **Elektroautobuss** – jauns M2 vai M3 kategorijas bezemisiju transportlīdzeklis, kas par vienīgo mehānisko dzinējspēku izmanto enerģiju no transportlīdzeklī glabātās elektroenerģijas un kura siltumnīcefekta gāzu (turpmāk – SEG) emisijas ir 0 g CO2/km, nobraukums starp pilnas uzlādes reizēm ir vismaz 200 kilometri (turpmāk – km) un transportlīdzekļu maksimālais ātrums ir vismaz 90 km stundā. |

|  |  |
| --- | --- |
| Jautājums | Atbilde |
| *(telefonsaruna)*  MK noteikumu 19.punkts nosaka, ka aizstājamajam autobusam uz projekta iesniegšanas brīdi ir jābūt vismaz 20 pilnus kalendāros gadus vecam.  Kāds ir jaunākais reģistrācijas gads uz projekta iesniegšanas dienu (pieņemot, ka projekts tiks iesniegts 28.02.2023.)? | Ja projekta iesniegumu plānots iesniegt pēdējā atlases dienā, t.i., 28.02.2023., tad autobuss nedrīkst būt pirmreizēji reģistrēts vēlāk par 28.02.2003., kā arī tas nedrīkst būt iegūts projekta iesniedzēja īpašumā pēc 28.02.2020.  Tas nozīmē, ja autobuss pirmreizēji reģistrēts, piemēram, 05.03.2003., tad šādu autobusu projekta ietvaros nedrīkst aizstāt ar jaunu elektroautobusu. |
| Projekta “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” ietvaros esam iecerējuši piesaistīt ārpakalpojumu (RTU speciālistus) tehniskās specifikācijas izstrādāšanai un dalībai pie iepirkumu piedāvājumu izvērtēšanas. Sakiet lūdzu, vai šāda ārpakalpojuma izmaksas varētu būt kā attiecināmās projekta izmaksas? | Jā, tehniskās specifikācijas izstrādes izmaksas būtu pieskaitāmas pie MK noteikumu 23.1.apakšpunktā minētajām projekta pamatojošās dokumentācijas sagatavošanas izmaksām. |
| *(telefonsaruna)*  Vai der 2020.gadā pieņemts lēmums par skolas reorganizāciju/likvidāciju? | Nē, 2020. gadā pieņemts lēmums neder, bet atbilstību MK noteikumu pielikuma 3.3.kritērijam var nodrošināt arī ar pašvaldības domes lēmumu par vispārējās vidējās izglītības iestāžu tīkla sakārtošanu.  Toties MK noteikumu pielikuma 4.8. kritērijā papildus punkti tiek piešķirti par lēmumiem, kas pieņemti pēc 2021. gada 1.jūlija, kad stājās spēkā Administratīvo teritoriju un apdzīvoto vietu likums, par skolu likvidāciju, taču šis kritērijs nav izslēdzošs. |
| *(telefonsaruna)*  Vai projekts kvalificēsies, ja plānots utilizēt tikai 1 autobusu, bet tā vietā iegādāties 2 autobusus. | Atbilstoši kvalitātes kritērijam Nr.4.7., lai izpildītu minimālās prasības nepieciešams vienu veco, utilizējamo autobusu jāaizstāj ar **vismaz** vienu bezemisiju transportlīdzekli, tas nozīmē, ka aizstāt var arī ar diviem jaunajiem bezemisiju autobusiem. |
| Vai varēs iesniegt projektu un uzreiz pēc tam sākt iepirkuma procedūru un realizāciju? | Jā, pēc projekta iesnieguma iesniegšanas Jūs varat uzreiz uzsākt iepirkuma procedūru par autobusu iegādi un, ja plānots, arī par uzlādes infrastruktūras izbūvi, atbilstoši MK noteikumu 27.punktam, izmaksas ir attiecināmas no projekta iesnieguma iesniegšanas brīža, izņemot izmaksas, kas noteiktas MK noteikumu 23.1.apakšpunktā (projekta pamatojošās dokumentācijas sagatavošanas izmaksas), kas attiecināmas jau no 01.02.2020. |
| Vai ir iespējami precizējumi izpildes termiņos?  *Noteikumi paredz:*  *- līdz 2023. gada 31. decembrim ir izraudzīti finansējuma saņēmēji;*  *- līdz 2024. gada 31. decembrim noslēgti civiltiesiskie līgumi vai vienošanās par projektu īstenošanas tiesību piešķiršanu bezemisiju transportlīdzekļu iegādei vietējo pašvaldību funkciju veikšanai un pārvaldes uzdevumu izpildei par kopējo vērtību vismaz 9 500 000 euro;*  *- līdz 2025. gada 31. decembrim iegādāti 15 elektriskie bezemisiju transportlīdzekļi un veikta to piegāde pašvaldībām* | Jā. Projektu iesniegumu iesniegšanas termiņš atbilstoši atlases nolikumam ir līdz 28.02.2023. Vērtēšana tiks veikta 1 mēneša laikā (var tikt pagarināta līdz 4 mēnešiem), pēc tam būs zināmi pirmie iespējamie finansējuma saņēmēji (tiks izdoti lēmumi par projektu apstiprināšanu un apstiprināšanu ar nosacījumu, vai noraidīšanu), kas provizoriski ir vai uz 2023.gada aprīļa sākumu vai jūlija sākumu.  Līgumu slēgšana par projektu īstenošanu ar CFLA ātrākais provizoriski varētu sākties 2023.gada II vai III ceturksnī.  Līdz ar to nebūs jāgaida līdz 2023.gada 31.decembrim. |
| Kas notiek gadījumos kad skolu pārvadājumus veic uz iepirkuma pamata piesaistīta privāta kapitālsabiedrība ar autobusu kurš atbilst visiem kritērijiem? | Diemžēl, atbilstoši MK noteikumu 29.punktam AF finansējums nav paredzēts privātai kapitālsabiedrībai. Aizstājamajam autobusam jābūt pašvaldības, vai tās izveidotas iestādes, vai pašvaldības kapitālsabiedrības īpašumā vismaz 3 gadus. Privāta kapitālsabiedrība projektu iesniegt nevar. |
| Kāda ir maksimālā atbalsta summa vienai pašvaldībai? | Viena projekta kopējais finansējums (maksimālais finansējums pašvaldībai) nevar pārsniegt 666 660 *euro* (izmaksām jābūt pamatotām ar dokumentiem), papildus ievērojot, ka, ja finansējuma saņēmējs iegādājas M2 kategorijas transportlīdzekli vai par elektroautobusu pārbūvētu ar fosilās izcelsmes degvielu darbināmu transportlīdzekli (autobusu), tad uz vienu šādu transportlīdzekli finansējums nepārsniedz 300 000 *euro* (bez uzlādes infrastruktūras izbūves izmaksām, ja tādas nepieciešamas). |
| Vai var no vienas pašvaldības iesniegt projektus gan pašvaldība (vai tās izveidota institūcija) un arī pašvaldības kapitālsabiedrība (kas pilda pašvaldības deleģētos pārvaldes uzdevumus)? | Nevar. Atbilstoši MK noteikumu 31.punktam vienā teritorijā (pašvaldībā) var iesniegt ne vairāk kā vienu projektā iesniegumu, t.i., ierobežojums ir uz teritoriju par kuru iesniedz projekta iesniegumu nevis uz iesniedzēju.  Norādām, ka ievērojot investīcijai pieejamo ierobežoto finansējumu projekta mērķis ir dot iespēju vairākām pašvaldībām iegādāties bezemisiju transportlīdzekļus, ņemot vērā katras pašvaldības iespējas un autobusu skaita un kategorijas nepieciešamību. Maksimālā projektam pieejamā finansējuma ietvaros var plānot vairāku elektroautobusu iegādi, ja tas ir nepieciešams, bet aizstājot (minimāli) vismaz vienu ar fosilās izcelsmes degvielu darbināmu transportlīdzekļu (autobusu). Tādējādi maksimālais aizstājamo transportlīdzekļu skaits netiek ierobežots, tāpat netiek ierobežots arī maksimālais iegādājamo elektroautobusu skaits vienam projektam pieejamā finansējuma ietvaros. |
| Vai ir iespējams, ka gadījumā ja pēc pieteikumu saņemšanas netiks izmantots viss budžets, ka pašvaldības varēs iesniegt vairākus projektus vai arī tiks palielināts viena projekta maksimums? | Ja pēc šīs atlases tomēr paliks neizmantots AF finansējums, aģentūra kopā ar VARAM lems par papildus atlases rīkošanu vai nerīkošanu. |
| Vai Pašvaldība var izmantot šo uzlādes infrastruktūru citu pašvaldībai piederošo transporta līdzekļu uzlādei? | MK noteikumu 22.punktā ir noteikts, ka projekta ietvaros var plānot uzlādes punktu skaitu, kas nepārsniedz projekta ietvaros iegādāto bezemisiju transportlīdzekļu skaitu. Uzlādes stacija paredzēta tikai projekta ietvaros iegādā elektroautobusa uzlādei. Attiecināma ir uzlādes infrastruktūras izbūve ar uzlādes punktu izejas jaudu, kas atbilst projekta iesniegumā un projekta ietvaros plānotā M2 vai M3 kategorijas bezemisiju transportlīdzekļa kategorijas un lietojuma vajadzību nodrošināšanai. |
| Vai būs kādi ierobežojumi garantijas laikam un nosacījumiem? | Attiecībā uz garantijas laiku un nosacījumiem, nav noteikti nekādi ierobežojumi.  Vienlaikus, vēršam uzmanību, ka investīcijas mērķis ir bezemisiju transportlīdzekļu (elektroautobusu) iegāde, un investīcijas attiecināmajās izmaksās (MK noteikumu 23.punktā) nav iekļautas elektroautobusu garantijas, apkopes, papildu rezerves daļu iegādes izmaksas vai citas projektā sasniegto rezultātu uzturēšanas izmaksas, kas projekta iesniedzējam varētu būt nepieciešamas pēc projekta īstenošanas, turklāt MK noteikumu 70.2. apakšpunktā ir noteikts, ka **sasniegto rezultātu ilgtspēju un uzturēšanu**, tai skaitā mērķa **uzturēšanai nepieciešamos līdzekļus**, visā projekta dzīves ciklā pēc noslēguma maksājuma veikšanas nodrošina finansējuma saņēmējs. |
| Vai var iegādāties autobusu ar iekļautu apkopi garantijas perioda laikā un vai tas tiks iekļauts atbalstāmajās izmaksās? | MK noteikumu 23.punktā ir noteiktas projekta attiecināmās izmaksas, izmaksas, kas saistītas ar iegādātā transportlīdzekļa uzturēšanu (garantijas apkopes, tehniskās apkopes, remontdarbi u.c.) pēc projekta pabeigšanas ir projekta iesniedzēja izmaksas ārpus projekta un nav attiecināmas. |

**Jautājumi no semināra 08.12.2022.**

|  |  |
| --- | --- |
| Kādi dokumenti būtu jāpievieno projekta iesniegumam, lai apliecinātu, ka pašvaldības kapitālsabiedrība veic deliģēto pārvaldes uzdevumu izpildi? | Atlases nolikuma 1.pielikumā ir uzskaitīti iesniedzamie dokumenti, 10.dokuments -  *Ja projekta iesniedzējs ir pašvaldības kapitālsabiedrība:*  Deleģēšanas līgums par izglītojamo pārvadāšanu, lai nodrošinātu viņu nokļūšanu izglītības iestādē vai citā mācību īstenošanas vietā, ja to paredz akreditēta mācību programma, un atpakaļ dzīvesvietā (Ja nav pieejams publiski). |
| Jautājums par šiem 3 gadiem īpašumā. Saistībā ar administratīvi teritoriālo reformu (ATR) transporta līdzekļi tika pārreģistrēti, no vienas pašvaldības, uz pašvaldību kurai pievienoja.  Vai šie, ir tie reģistrācijas dati kurus ņems vērā, vai tie dati, kad tika iegādāts pašvaldībai pirms tam? | 3 gadu īpašumā attiecas uz transportlīdzekļa iegādi/pirkumu, tas neattiecas uz transportlīdzekļa pārņemšanu īpašumā ATR ietvaros, ja viena pašvaldība ir otras pašvaldības saistību pārņēmējs. |
| Vecā autobusa ekspluatācijas pārtraukšanu var uzsākt uzreiz pēc projekta iesniegšanas, vai tas jāturpina lietot  līdz brīdim kad tiek reģistrēts jaunais autobuss? | Nav noteikta tāda obligāta prasība.  Galvenais, lai līdz projekta pabeigšanai tiktu pabeigta tāda vecā autobusa ekspluatācija un tas tiktu utilizēts, kuram ir izieta TA un tas tiek lietots. |
| Uzlādes stacijas infrastruktūru (punktu) izmantot drīkst tikai ar projektu iesaistīta pašvaldība, kā uzlādēties ja no reģiona autobuss aizbrauc uz Rīgu?  Vai drīkstēs uzlādēt autobusu citā pašvaldībā, kura arī būs iegādājusies uzlādes infrastruktūru minētā projekta ietvaros? | Šajā investīcijā pamatmērķis ir autobusu iegāde. Konkrēta uzlādes vieta paredzēta tikai konkrētajam iegādātajam autobusam.  Citā pašvaldībā, kurā AF ietvaros arī iegādāta uzlādes stacija, savu iegādāto autobusu uzlādēt nedrīkstēs.  Pa AF finansējumu iegādātā uzlādes stacijā var uzlādēt tikai savu iegādāto autobusu vai autobusus.  Elektroautobusu ārpus savas pašvaldības uzlādēt drīkst jebkurā citā publiski pieejamā uzlādes stacijā. |
| Kā būs jāpierāda un kā pārbaudīs to, ka projekta ietvaros izbūvētā uzlādes stacija tiek izmantota iegādāto autobusu uzlādei? | Uzlādes stacijā uzskaitās ielādētā enerģija, autobusam savukārt būs nobraukums.  Katram autobusam ir lietotāja kartiņa, ar ko autorizēties uzlādes stacijā. Viss būs redzams. |
| Attiecībā un kontekstā par izglītības iestāžu reorganizāciju - tur kur slēdz vai reorganizē tai iestādei arī iegādājas, lai skolēnus aizvestu uz citu iestādi? | Nē, MK noteikumi to neparedz, t.i., jaunais autobuss nav obligāti jāekspluatē tajā maršrutā, kurā ir likvidētā vai reorganizētā vispārējās izglītības iestāde (protams, ja tas nav vienīgais maršruts pašvaldībā), to var izmantot jebkurā citā maršrutā, kurā tiek pārvadāti skolēni uz un no skolas. |
| Viens no iesniedzamajiem dokumentiem ir :  *(ja nav pieejams publiski)* Pašvaldības domes lēmums par vispārējās vidējās izglītības iestāžu tīkla sakārtošanu, tai skaitā ar Atveseļošanas fonda plāna 3.1. reformu un investīciju virziena “Administratīvi teritoriālā reforma” 3.1.1.5.i investīcijas “Izglītības iestāžu infrastruktūras pilnveide un aprīkošana” atbalstu (ja attiecināms) vai *(ja nav iepriekšminētais dokuments)* Pēc 2021.gada 1.jūlija pieņemts un ar Izglītības un zinātnes ministriju saskaņots lēmums par vismaz vienas vispārējās izglītības iestādes ārpus novada pašvaldības administratīvā centra reorganizāciju, likvidējot izglītības programmu īstenošanas vietu *(ja nav publicēts Valsts izglītības informācijas sistēmā: https://www.izm.gov.lv/lv/reorganizetas-slegtas-un-dibinatas-izglitibas-iestades))*.  kas ar šo ir domāts? | Pašvaldībā, kurā plānots iegādāties Elektroautobusu jābūt pēc 2021.gada 1.jūlija pieņemts un ar Izglītības un zinātnes ministriju saskaņots lēmums par vismaz vienas vispārējās izglītības iestādes ārpus novada pašvaldības administratīvā centra reorganizāciju, likvidējot izglītības programmu īstenošanas vietu,  *bet ja tāda nav, ir jābūt vismaz*  Pašvaldības domes lēmums (izdots pēc 2020.gada 1.janvāra) par vispārējās vidējās izglītības iestāžu tīkla sakārtošanu, tai skaitā ar Atveseļošanas fonda plāna 3.1. reformu un investīciju virziena “Administratīvi teritoriālā reforma” 3.1.1.5.i investīcijas “Izglītības iestāžu infrastruktūras pilnveide un aprīkošana” atbalstu. |
| Vai ir informācija par citiem Elektroautobusu uzlādes punktiem? Vai var uzlādēt mazos busus? | CSDD mājas lapā <http://www.e-transports.org/index.php/features-mainmenu-47/team> ir karte, kur redzami E-mobi nacionālais elektromobiļu uzlādes staciju tīkls, kas nodrošina elektromobiļu pārvietošanos visā Latvijas teritorijā. Uzlādes staciju tīklu un 141 ātrās uzlādes staciju visā Latvijas teritorijā uztur VAS “Ceļu satiksmes drošības direkcija” (CSDD).  Komerctransportu ātri var uzlādēt tikai vienā vietā Latvijā – Rīgā, Krustpils ielā. Ar 1,5h ir pietiekami lai pielādētu apmēram 300km maršrutam autobusu ar 150 kW jaudu.  Autobusus var tomēr uzlādēt arī citur, ārpus Krustpils ielas, Rīgā, bet uzlādes process būs lēns.  Vēršam uzmanību, ka pamatā (vismaz 80% laika izteiksmē) autobusi ir domāti skolēnu pārvadāšanai pašvaldībā ikdienā uz un no skolas. Ikdienā uz Rīgu nevajadzēs braukt, bet, protams, iespēja tiek paredzēta šādiem braucieniem (līdz 20% laika izteiksmē). Skolēnu ekskursiju plānošanai maršrutos, kuri pārsniedz minētos 300 km vai ir kādi citi apsvērumi, visticamāk, ka var skatīties uz sabiedrisko transportu, ko skolas, kurām nav savi autobusi, jau šobrīd izmanto. |
| *Papildināts pēc 13.12.2022.* |  |
| Vai speciālās skolas slēgšana, likvidējot izglītības programmas īstenošanas vietu un pārceļot izglītojamos uz citu speciālo skolu, kvalificējās 3.3. kritērijā?  Vai transportlīdzeklis var tikt iegādāts šim maršrutam, kur skola likvidēta vai kopumā pašvaldības funkciju nodrošināšanai visā novada teritorijā? | Jā, speciālās izglītības iestādes var kvalificēties atbilstoši 3.3.kritērijā noteiktajam - saskaņā ar Vispārējās izglītības likuma 3.panta otro daļu speciālā izglītība ir viens no vispārējās izglītības veidiem. Arī šeit, ievērojot MK noteikumu nosacījumus, konkrēts maršruts elektroautobusam MK noteikumos netiek noteikts (netiek ierobežots) un paliek projekta iesniedzēja izvēlē.  Atbilstoši MK noteikumu anotācijai plānots, ka elektroautobusi kopumā tiks izmantoti izglītojamo nogādāšanai izglītības iestādēs, kuras saskaņā ar pašvaldības domes lēmumu par vispārējās vidējās izglītības iestāžu tīkla sakārtošanu nav paredzēts slēgt, vai citā mācību īstenošanas vietā, ja tas paredzēts akreditētajās mācību programmās, un atpakaļ dzīvesvietā. |
| Vai autobusa tehniskās specifikācijas dokumentu, kas jāiesniedz pie projekta, varēs vēl precizēt pēc projekta apstiprināšanas, pirms iepirkuma veikšanas, ja radīsies tāda nepieciešamība? | Attiecībā uz tehnisko specifikāciju, to varēs pirms iepirkuma izsludināšanas pieprecizēt, bet ne tādā apjomā, ka tas maina autobusa kategoriju vai veidu, vai kādus citus būtiskus parametrus, kas tiks vērtēti, vai tādā apjomā, ka nopirktais transportlīdzeklis vairs nav savietojams ar uzlādes infrastruktūru, ja attiecināms. |
| Iesniedzamo dokumentu saraksta 4.punktā prasīts iesniegt autobusa u.c. saistīto izmaksu potenciālo piegādātāju izpētes dokumentāciju - vai pietiks ar viena potenciālā piegādātāja izpētes dokumentāciju? Mūsu gadījumā - lauku ceļiem piemērotus elektroautobusus (ar piemērotiem riteņu diametriem) piedāvā tikai viena firma. | Attiecībā uz atlases posmu, pietiks tikai viena potenciālā piegādātāja piedāvājums, **bet** projekta īstenošanas laikā, ja iepirkuma rezultātā būs viens piedāvājums, tad iepirkuma procedūra būs jāpārtrauc, ņemot vērā 24.03.2022. PIL veiktos grozījumus (PIL papildināts ar 41.panta (12)) – spēkā no 01.01.2023. Tas attiecas uz:   * atklātu konkursu; * slēgtu konkursu; * konkursa procedūru ar sarunām.   Tātad vajadzīgi vismaz divi piedāvājumi, bet ir izņēmumi, proti, pasūtītājs ir tiesīgs nepārtraukt iepirkumu (ja ir viens piedāvājums), ja pirms attiecīgās iepirkuma procedūras izsludināšanas pasūtītājs rīkoja PIL 18.panta 21.daļā minētajām prasībām atbilstošu apspriedi ar piegādātājiem ar mērķi piesaistīt potenciālos pretendentus.  Ieteikums būtu paklausīties IUB videolekciju, kur par šo ļoti laba prezentācija: <https://www.iub.gov.lv/lv/media/7274/download?attachment> |
| Kāda potenciālo būvdarbu veicēju izpētes dokumentācija tiek prasīta būvdarbu gadījumā? Mums uz projekta iesniegšanas brīdi vēl nebūs gatava kontroltāme, un uz indikatīvās tāmes pamata būvfirmas jau negatavos savus piedāvājumus. Vai varam pamatot plānotās būvdarbu izmaksas ar līdzīgu iepirkumu cenām citos pašvaldības veiktos iepirkumos? | Attiecībā uz būvdarbu izmaksu aplēsi, gluži teikums, ka balstāties uz iepriekšējo pieredzi, nederēs. Izmaksu aplēsē mums ir jāspēj identificēt kādas izmaksas ir iekļautas un vai tās atbilst MK noteikumu 23.3.apakšpunktam, vai nav iekļautas kādas neatbilstošas izmaksas. Atbilstoši Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” (turpmāk – LBN 501-17) 5.punktam Jūs kā pasūtītājs varat prasīt sastādīt tāmi iepirkuma paredzamās līgumcenas noteikšanai vai finanšu resursu un citu resursu plānošanai u.c. gadījumos. Vēl pirms būvprojekta Jūs varat lūgt sagatavot Jums finanšu piedāvājumu būvdarbu izmaksām minimālā apjomā atbilstoši LBN 501-17 9.pielikumam. Ja Jums jau ir indikatīvā tāme, kas satur minimālo informāciju par plānotajiem būvdarbiem, tad uz atlases procesu tā derēs. |
| MK noteikumu 30.3.punktā rakstīts, ka jāiesniedz informācija par būvniecības, lietošanas, uzturēšana un attīstības kārtību. Kas domāts ar šo kārtību, kāds konkrēts dokuments jāiesniedz? | Norādām, ka atsevišķs dokuments nav jāiesniedz, bet projekta iesnieguma 1.4.1.apakšpunkta “Investīciju projekta īstenošanas adrese” sadaļā “Projekta īstenošanas vietas apraksts” jāiekļauj informācija par uzlādes infrastruktūras būvniecības, lietošanas, uzturēšanas un attīstības (tai skaitā modernizēšanas, pārbūves) kārtību – kurš par ko un cik ilgi būs atbildīgs, kurš uzturēs infrastruktūru, kas būs atbildīgs un kas labos infrastruktūru, ja kaut kas notiks, vai ir plānoti kādi citi attīstības projekti. |
| Investīcijas 3.1.1.6.i projekta iesnieguma 2.1.punktā “Īstenošana kapacitāte” ir prasīts: *Norāda informācijas un publicitātes pasākumus, kurus plānots nodrošināt saskaņā ar regulas Nr. 2021/241****[[1]](#footnote-1)[1][1]*** *34. panta 2. punktu un 2021.gada 3. septembrī parakstītā Komisijas un Latvijas Republikas Atveseļošanas un noturības mehānisma finansēšanas nolīguma 10. pantu, kā arī normatīvajos aktos par AF plāna īstenošanas un uzraudzības kārtību noteiktās publicitātes prasības.* | MK noteikumi tapa vēl pirms Vadlīnijas bija apstiprinātas.  Šobrīd ir izstrādātas un 28.11.2022. apstiprinātas “ES fondu 2021.-2027.gada plānošanas perioda un Atveseļošanas fonda komunikācijas un dizaina vadlīnijas” <https://www.esfondi.lv/upload/Vadlinijas/esfondu_af_kom_vadlinijas.pdf>  Papildus dokumenti un dažādi paraugi ir atrodami [www.esfondi.lv](http://www.esfondi.lv) mājaslapā zem sadaļā “Eiropas Atveseļošanas fonds” -> “Normatīvie akti, vadlīnijas, protokoli”. |
| Sakiet lūdzu vai mēs varam kvalificēties AF projektam “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde”, ja lēmumi par skolu reorganizācijām ir pieņemti 2021.gada janvārī, taču pati skolu reorganizācija tiek uzsākta 2021.gada septembrī? | Galvenais ir, kad pieņemts lēmums, nevis kad reāli tiks veikta reorganizācija, līdz ar to, Jūsu lēmums der. |
| Sakiet, vai plānojot elektroautobusa iegādi 3.1.1.6.i. investīcijas projektā, ir pieļaujama prasība autobusam kā apsildīšanas veidu tehniskajā specifikācijā paredzēt dīzeļdegvielu nevis elektroenerģiju, jo tādā gadījumā autobusam ar elektrību būtu iespēja aukstajā laikā nobraukt daudz vairāk nekā provizoriskie max 130 km? | Atbilstoši MK noteikumu 19.punktam atbalstāmi projekti, kuru īstenošanas rezultātā finansējuma saņēmējs pārtrauc ekspluatēt tādu vismaz trīs gadus tā īpašumā esošu ar fosilās izcelsmes degvielu darbināmu M2 vai M3 kategorijas transportlīdzekli, kas ir tehniskā kārtībā un kura vecums uz projekta iesniegšanas brīdi, ņemot vērā tā pirmreizējās reģistrācijas gadu, ir vismaz 20 pilni kalendāra gadi un kura motora izmešu līmenis ir EURO III vai vairāk piesārņojošs, paredzot to aizstāt ar M2 vai M3 kategorijas bezemisiju transportlīdzekli, kas par **vienīgo mehānisko dzinējspēku izmanto enerģiju no transportlīdzeklī glabātās elektroenerģijas un kura siltumnīcefekta gāzu (turpmāk – SEG) emisijas ir 0 g CO2/km**, un, ja nepieciešams, tiks izveidota bezemisiju transportlīdzekļa darbībai paredzētā uzlādes infrastruktūra (papildus šāda prasība iekļauta specifiskajā atbilstības kritērijā Nr.3.5.).  Ar dīzeļdegvielu darbināma komponente transportlīdzekļī rada SEG emisijas, **līdz ar to dīzeļdegvielas apkures mehānisms pēc būtības neatbildīs MK noteikumiem.** |
| Potenciālais uzlādes staciju izgatavotājs piedāvā uzlādes staciju, kura ir pārvietojama vajadzības gadījumā, nav iebūvējama. Vai projektā šādas uzlādes stacijas iegāde būs attiecināma vai arī obligāti jābūt iebūvējamai uzlādes stacijai? | Atbilstoši MK noteikumu 20.2.apakšpunktam un ievērojot noteikumu anotācijā sniegto skaidrojumu attiecināt arī mobilo uzlādes staciju, ja tās tehniskās prasības atbilst Ministru kabineta 2018. gada 6. februāra noteikumu Nr. 78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām” prasībām.  Vienlaikus norādām, ka atbilstoši MK noteikumu 23.3., 23.4., 23.5.apakšpunktam ir attiecināmi uzlādes punkta infrastruktūras būvdarbi, būvobjekta nodošana ekspluatācija, t.sk. būvuzraudzība, līdz ar to būvdarbu gadījumā būs attiecināmi ar būvdarbiem saistītie izdevumi. |
| MK noteikumu 47.punktā teikts: finansējuma saņēmējs projekta ietvaros nodrošina vides prasību integrāciju preču un pakalpojumu iepirkumos - zaļais publiskais iepirkums - un vides un informācijas pieejamību transportlīdzekļos - sociāli atbildīgs publiskais iepirkums. Vai zaļā iepirkuma un sociāli atbildīgā iepirkuma prasības jāiestrādā arī uzpildes stacijas projektēšanas darba uzdevumā, ja plānota tirgus izpētes procedūra nevis iepirkums? | Ņemot vērā, ka uzlādes infrastruktūras izbūve projekta ietvaros nav obligāta prasība, līdz ar to arī zaļais publiskais iepirkums atbilstoši MK noteikumiem Nr.353 attiecībā uz uzlādes stacijas būvdarbiem ir vēlams, bet ne obligāts.  Vienlaikus jāievēro “nenodarīt būtisku kaitējumu” princips.  Attiecībā uz sociāli atbildīgu publisko iepirkumu, norādām, ka jebkurā gadījumā, veicot preču vai pakalpojumu iepirkumu, finansējuma saņēmējs tehniskajās specifikācijās paredz, ka pašvaldību transportlīdzekļu iegādē tiks ņemtas vērā personu ar funkcionēšanas ierobežojumiem, piemēram, personu ar funkcionāliem traucējumiem, tai skaitā personu ar pārvietošanās ierobežojumiem vai kustību traucējumiem vajadzības, un transportlīdzeklis tiks aprīkots ar nepieciešamajiem vides pieejamības, piekļūstamības un izmantošanas risinājumiem vieglai iekļūšanai un izkļūšanai no transportlīdzekļa, ievērojot pieejamības šķēršļu novēršanu, tādējādi nodrošinot plaša transporta lietotāju loka vajadzības. |
| Lai izrēķinātu vecā autobusa SEG emisiju samazinājumu jeb t/CO2 ekv./gadā, nepieciešams zināt transportlīdzekļa vidējo nobraukumu gadā kopš tā pirmreizējās reģistrācijas Latvijā, km/gadā. Problēma ir tajā, ka mums kā autobusa īpašniekiem nav šo datu par to, kāds autobusa vidējais nobraukums gadā bija pie visiem līdzšinējiem īpašniekiem no pirmreizējās reģistrācijas brīža 1990.gadā, jo autobusu iegādājāmies tikai 2008.gadā. Šo 18 gadu datu mums nav un tos nav iespējams iegūt. Varbūt tādā gadījumā varam izmantot transportlīdzekļa vidējo nobraukumu gadā par visiem tiem gadiem, kad autobuss ir mūsu īpašumā, proti, par 14 gadiem? | Projekta iesnieguma 1.2.punktā pie darbības, kuras ietvaros plānots iegādāties transportlīdzekli, norāda kāds ir plānotais viena M2 vai M3 kategorijas autobusa SEG emisiju samazinājums – tCO2 ekv./gadā.  Aprēķinus veic atbilstoši <https://klimatam.lv/iespejas/seg-aprekinasana/aptuvenam-novert-privatp/transports/>  Vieni no ievades datiem ir – Transportlīdzekļa vidējais nobraukums gadā kopš tā pirmreizējās reģistrācijas Latvijā, km/gadā  CSDD mājas lapā ir iespēja redzēt Transportlīdzekļa vidējo nobraukumu gadā kopš tā pirmreizējās reģistrācijas Latvijā, lai arī Jūs neesat bijis pirmais īpašnieks. |
| Iesniedzamo dokumentu sarakstā Nr.4 ir nosaukts, ka jāiesniedz OCTA un KASKO potenciālo pakalpojumu sniedzēju izpētes dokumentācija. Lieta tāda, ka ne OCTA, ne KASKO pakalpojumu sniedzēji savas cenas mums piedāvāt nevarēs, kamēr nav izvēlēts konkrēts autobuss ar precīziem visiem parametriem, bet uz projekta iesniegšanas brīdi autobusa iepirkums vēl nebūs veikts, tāpēc nebūs iespējams iesniegt OCTA un KASKO piedāvājumus. Kā rīkoties? | Nav gluži tā, ka neviens Jums nevarēs iedot vismaz aptuvenās izmaksas, viss ir atkarīgs uz kādas informācijas Jūs balstīsities pieprasot informāciju.  Sagatavojot projekta iesniegumu, Jūs iepriekš veiksiet izpēti par tirgū pieejamajiem elektroautobusiem, kas varētu atbilst Jūsu parametriem, lai noteiktu aptuveno autobusa cenu, ko iekļaut projektā (Transportlīdzekļa iegādes izmaksu pamatojošie dokumenti – piedāvājumu, tāmju vai noslēgto līgumu ar pielikumiem kopijas, tirgus aptauju apliecinoša dokumentācija, potenciālo piegādātāju sniedzēju izpētes dokumentācija). Līdz ar to pamatojoties uz atrastajiem piemēriem/piedāvājumiem, Jūs varat arī uz tiem balstīties, lai pieprasītu aptuvenās OCTA un KASKO izmaksas. |
| MK noteikumu 23.2. punkts nosaka, ka attiecināmās izmaksas ir bezemisiju transportlīdzekļa iegādes izmaksas, tai skaitā monitoringa sistēmas vai globālās pozicionēšanas sistēmas un videoreģistratora iegādes un uzstādīšanas izmaksas. Bet projekta veidlapas 2.pielikumā - projekta budžeta kopsavilkums - monitoringa sistēmas vai globālās pozicionēšanas sistēmas un videoreģistratora iegādes izmaksas nav iekļautas transportlīdzekļa izmaksās, bet ir izdalītas atsevišķās pozīcijās - 6.2.1. un 6.2.2.. Vai projekta budžeta kopsavilkumā obligāti ir atsevišķi jāizdala monitoringa sistēmas vai globālās pozicionēšanas sistēmas un videoreģistratora iegādes izmaksas? Vai tomēr drīkstam iekļaut bezemisiju transportlīdzekļa iegādes izmaksās (6.3. pozīcijā) arī monitoringa sistēmas vai globālās pozicionēšanas sistēmas un videoreģistratora iegādes izmaksas, jo tomēr MK noteikumu 23.2. punkts nosaka, ka šīs izmaksas ir tai skaitā? | Ja monitoringa sistēma vai globālās pozicionēšanas sistēma un videoreģistrators ir elektroautobusa pamatpaketē, tad to atsevišķi nav nepieciešams izdalīt, bet ja tās uzstādīsiet papildus, tad gan šīs izmaksas nepieciešams izdalīt atsevišķi. |
| Būvdarbu gadījumā pietiek ar indikatīvo tāmi, kuru iesniedzam un nav nepieciešams iesniegt būvdarbu veicēju tirgus izpētes dokumentus? | Atbilstoši atlases nolikuma 1.pielikuma “Iesniedzamo dokumentu saraksts ar pielikumiem” 4.punktam:  *Ja tiek izveidota elektroautobusa uzlādes infrastruktūra:*   * Indikatīva būvdarbu (atbilstoši MK noteikumu 23.3.apakšpunktam) izmaksu aplēse; * Ar būvniecību saistīto izmaksu (atbilstoši MK noteikumu 23.1., 23.4., 23.5.) apmēru pamatojošā dokumentācija – piedāvājumu, tāmju vai noslēgto līgumu ar pielikumiem kopijas, tirgus aptauju apliecinoša dokumentācija, potenciālo piegādātāju un pakalpojumu sniedzēju izpētes dokumentācija (attiecināms arī gadījumā, ja vēl nav veikta iepirkuma procedūra).   Līdz ar to, Jums nav nepieciešams iesniegt būvdarbu veicēju tirgus izpētes dokumentus. |
| *Papildināts pēc 04.01.2023.* |  |
| Metodiskajā materiālā pie projekta mērķa ir norādīts, ka nepieciešams VARAM pozitīvs atzinums attīstības programmai un investīciju plānam. Novada pašvaldībai ir apstiprināta attīstības programma un investīciju plāns 2022.-2027. gadam, kam ir saņemts pozitīvs Plānošanas reģiona atzinums, atbalstot izstrādātās attīstības programmas gala apstiprināšanu. VARAM atzinums nebija nepieciešams, tā mums ministrijā teica.  Vai pie projekta pievienot Plānošanas reģiona atzinumu un tas derēs? | Norādām, ka atbilstoši 3.1.kritērijam nepieciešamais pozitīvais Vides aizsardzības un reģionālās attīstības ministrijas (turpmāk – VARAM) atzinums par pašvaldības attīstības programmu ir īpaša šīs investīcijas prasība, līdz ar to Jums nepieciešams papildus šādu atzinumu saņemt no VARAM.  Ņemot vērā, ka atzinumu VARAM izsniedz aptuveni 15 darba dienu laikā, tad vēlams līdz š.g. 3.februārim VARAM nosūtīt pašvaldībā apstiprināto attīstības programmu, t.sk. investīciju plānu, ar lūgumu atbilstoši MK noteikumu Nr.673 pielikuma 3.1.kritērijā noteiktajam sniegt pozitīvu atzinumu, ko pievienot projekta iesniegumam.  Vienlaikus VARAM, sniedzot atzinumu, plāno vērtēt šādus aspektus (var tikt precizēts):   1. Attīstības programmā ir sniegta analīze par pašvaldības iepriekš veiktajām un turpmāk plānotajām darbībām, lai nodrošinātu sekmīgu vispārējās izglītības iestāžu tīkla turpmāko attīstību; 2. Investīcijas 3.1.1.6.i. projekta ideja atbilst pašvaldības attīstības programmā noteiktajiem stratēģiskajiem uzstādījumiem; 3. Pašvaldības attīstības programmas investīciju plāns ir apstiprināts ar pašvaldības domes lēmumu; 4. Pašvaldības attīstības programmas investīciju plānā ir iekļauta investīcijas 3.1.1.6.i.  projekta ideja un attīstības programmā ir iekļauts tās īstenošanas nepieciešamības pamatojums   Attiecīgi aicinām izvērtēt nepieciešamību aktualizēt pašvaldības attīstības programmu, t.sk. investīciju plānu, VARAM atzinuma saņemšanai. |
| Vai uz projekta iesnieguma iesniegšanas dienu autobusam, kuru plānots norakstīt, var būt neizieta skate, bet ir mēneša “slimības lapa”? | Atbilstoši MK noteikumu 19.punktam un specifiskajam atbilstības kritērijam Nr.3.4. autobusam, kuru pārtrauc ekspluatēt, ir jābūt tehniskā kārtībā, kas laikam ir tulkojams, ka jābūt izietai skaitei, jo “slimības lapa” nozīmē, ka tas nav tehniskā kārtībā.  Tas nozīmē, ka aizstājamam autobusam ir jābūt izietai skatei. Ņemot vērā, ka 3.4.kritērijs ir precizējams, tad ar nosacījumu var tikt lūgts nodrošināt, ka skate tiek izieta, ja tā nav uz projekta iesniegšanas dienu.  *Papildus anotācijā*: Noteikumu projekts paredz sniegt atbalstu projekta iesniedzēju vismaz trīs gadus īpašumā esošu neefektīvu M2 vai M3 kategorijas transportlīdzekļu, kas darbināmi ar fosilās izcelsmes degvielu un ir tehniskā kārtībā (ir veikta ikgadējā transportlīdzekļa tehniskā apskate un to pierāda tehniskās apskates dati), un kuru vecums uz projekta iesnieguma iesniegšanas brīdi ir vismaz pilni 20 kalendāra gadi un kuru motora izmešu līmenis ir EURO III un vairāk piesārņojošs, aizvietošanu ar  videi draudzīgiem M2 vai M3 kategorijas bezemisiju transportlīdzekļiem, kas darbojas ar alternatīvo degvielu (elektroenerģiju), tādējādi mazinot ietekmi uz vidi un sniedzot ieguldījumu klimata mērķu sasniegšanā, ņemot vērā transportlīdzekļu vecuma, nobraukuma un emisiju  attiecību, kā arī investīcijai pieejamo finansējumu. |
| Vai mēs, SIA arī drīkstam pieteikties šim projektam? Mēs esam kapitālsabiedrība, SIA (lielākais kapitāla turētājs - pašvaldība), kas ir lielākais daudzprofila veselības aprūpes pakalpojumu sniedzējs ārpus Rīgas, nodrošinot neatliekamās diennakts un ambulatorās medicīniskās palīdzības pieejamību pārsvarā reģiona iedzīvotājiem. | Diemžēl nevarat, investīcijas mērķis ir iegādāties transportlīdzekļus tikai ar vienu mērķi - nogādāt skolēnus uz un no skolas.  Pašvaldību kapitālsabiedrības var pieteikties, ja veic šo konkrēto deleģēto pārvaldes uzdevumu (izglītojamo nogādāšana izglītības iestādēs) un var iesniegt deleģēšanas līgumu, un attiecīgi arī plāno ar jaunajiem autobusiem pārvadāt tikai izglītojamos. |
| Atbilstoši MK noteikumu 30.punktam, projektam nepieciešams pievienot kārtību, kādā pašvaldība nodrošina transporta pakalpojumus, lai nodrošinātu izglītojamo nokļūšanu izglītības iestādē vai citā mācību īstenošanas vietā un atpakaļ dzīvesvietā. Līdzšinējā kārtība, kādā Pašvaldība nodrošina transporta pakalpojumus, lai nodrošinātu izglītojamo nokļūšanu izglītības iestādē vai citā mācību īstenošanas vietā un atpakaļ dzīvesvietā katrā pagasta pārvaldē ir atšķirīga. Vienota kārtība pašvaldībā nav izstrādāta.  Proti, dažās Pašvaldības pārvaldēs to nodrošina transporta AS, savukārt citās, izglītojamo nogādāšanai izglītības iestādēs no dzīvesvietām ir lietošanā autobusi. Šādā gadījumā Pagasta pārvalde apkopo katru gadu informāciju par jaunajiem mācību plāniem (laikiem) no izglītības iestādēm, uz kurām autobuss ved bērnus, un izstrādā laika grafiku skolas autobusa maršrutam. Nekāds atsevišķs administratīvais akts ar lēmumu netiek izdots, sastādot ikgadējo autobusa braukšanas maršrutu.  Vai ar šāda skaidrojuma sniegšanu projektu pieteikumā būs pietiekoši, lai būtu izpildītas MK noteikumu 30.punkta prasības par kārtību? | Atbilstoši MK noteikumu 30.1.apakšpunktam projekta iesniedzējam jāiesniedz informācija par kārtību, kādā pašvaldība nodrošina transporta pakalpojumus, lai nodrošinātu izglītojamo nokļūšanu izglītības iestādē vai citā mācību īstenošanas vietā un atpakaļ dzīvesvietā.  Šo informāciju norāda projekta iesnieguma 1.1.punktā “Investīciju projekta mērķis” vai pievieno pie projekta iesnieguma pielikumā atsevišķu skaidrojumu, kurā arī sniedz izvērstu informāciju par skolēnu pārvadāšanas kārtību katrā pagastā. Projektam nav nepieciešams pievienot nekādus administratīvos aktus, nepieciešama ir tikai informācija/apraksts. |
| Vai AF projektā “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” uz attiecināmām izmaksām varētu attiecināt izmaksas, kas saistītas ar jaunu elektrības pieslēguma izveidi, kas nepieciešams uzlādes stacijai un ko nodrošinās AS “Sadales tīkli” un ar projektēšanu jaunajam elektrības pieslēgumam? | Atbilstoši MK noteikumu 23.3.apakšpunktam attiecināmas ir jauna uzlādes punkta infrastruktūras izveides izmaksas, nepārsniedzot 20 procentus no projekta kopējām attiecināmām izmaksām, tai skaitā uzlādes punkta iegādes, piegādes, montāžas un būvdarbu izmaksas, kā arī atbilstoši MK noteikumu 25.punktam ieguldījumus uzlādes infrastruktūrā var veikt projekta iesniedzēja īpašumā vai valdījumā esošā īpašumā.  Ņemot vērā, ka jaunais elektrības pieslēgums (sadales skapis, skaitītājs) nav un nebūs projekta iesniedzējs īpašums, tad šādas izmaksas nav attiecināmas, attiecināma būs infrastruktūra līdz “skaitītājam” un kas ir/būs projekta iesniedzēja īpašums. |
| Labdien, esam saņēmuši jautājumu no pašvaldībām, par Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” projektu konkursu. Saprotu, ka katrai pašvaldībai pieteikums jāiesniedz atsevišķi.  Bet vai pēc pieteikuma apstiprināšanas pašvaldības ir atļauts veikt iepirkumu centralizēti? | Atbilstoši MK noteikumu 47.punktam Finansējuma saņēmējs vai centralizēto iepirkumu institūcija projekta īstenošanai nepieciešamo preču un pakalpojumu iegādi veic saskaņā ar publisko iepirkumu reglamentējošajiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu konkursa procedūru. Finansējuma saņēmējs projekta ietvaros nodrošina vides prasību integrāciju preču un pakalpojumu iepirkumos – zaļais publiskais iepirkums – un vides un informācijas pieejamību transportlīdzekļos – sociāli atbildīgs publiskais iepirkums.  Līdz ar to nav izslēgta iespēja autobusu iepirkumu veikt centralizēti visām pašvaldībām.  Kā arī atbilstoši MK noteikumu 30.2.apakšpunktam projekta iesniedzējam kopā ar projekta iesniegumu jāiesniedz tehniskā specifikācija projekta ietvaros plānotā M2 vai M3 kategorijas bezemisiju transportlīdzekļa iegādei, tādejādi centralizēto iepirkumu institūcijai būs pirms iepirkuma sludināšanas, jāsagaida CFLA konkursa rezultāti un jāapkopo visu pašvaldību tehniskās specifikācijas.  Papildus vēršam uzmanību, ka komunikācijas kanālos par investīcijas ieviešanu finansējuma saņēmējs vai centralizēto iepirkumu institūcija ievēro sociāli atbildīga publiskā iepirkuma principus, tai skaitā, ievērojot godīgas konkurences principu, nodrošinot konsultēšanos ar tirgus dalībniekiem caurskatāmā un atklātā veidā,  balstoties uz objektīviem un nediskriminējošiem kritērijiem. Sociāli atbildīga publiskā iepirkuma galvenie mērķi ir vairot nodarbinātības iespējas, veicināt pienācīgas kvalitātes nodarbinātību, sociālo iekļaušanu, sabiedrisku pakalpojumu un ēku pieejamību, plašam lietotāju lokam paredzētu pakalpojumu un produktu izstrādi, ētisku tirdzniecību, kā arī mēģināt paplašināt sociālo standartu ievērošanu. Vienlaikus jāņem vērā, ka investīcijas mērķis ir nodrošināt pašvaldību īpašumā esošo M2 vai M3 kategorijas transportlīdzekļu nomaiņu uz M2 vai M3 kategorijas bezemisiju transportlīdzekļiem, kas paredzēti izglītojamo nokļūšanai izglītības iestādē vai citā mācību īstenošanas vietā, ja tas paredzēts akreditētajā mācību programmā, un atpakaļ dzīvesvietā, kas būtībā ir publiskais pakalpojums, tādējādi transportlīdzekļu iepirkumam piemērojams Publisko iepirkumu likums, kurš nosaka, ka iepirkumiem, kuru rezultāti paredzēti lietošanai fiziskajām personām, tehniskās specifikācijas sagatavo tā, lai nodrošinātu iepirkuma rezultātu pieejamību personām ar invaliditāti vai tiktu ņemti vērā universālā dizaina principi. Attiecīgi, veicot iepirkumu, finansējuma saņēmējs vai centralizēto iepirkumu institūcija nodrošina vides pieejamības un izmantojamības nosacījumus, tehniskajās specifikācijās paredzot, ka pašvaldību transportlīdzekļu iegādē tiks ņemtas vērā personu ar funkcionēšanas ierobežojumiem, piemēram, personu ar funkcionāliem traucējumiem, tai skaitā personu ar pārvietošanās ierobežojumiem vai kustību traucējumiem vajadzības, un transportlīdzeklis tiks aprīkots ar nepieciešamajiem vides pieejamības, piekļūstamības un izmantošanas risinājumiem vieglai iekļūšanai un izkļūšanai no transportlīdzekļa, ievērojot pieejamības šķēršļu novēršanu, tādējādi nodrošinot plaša transporta lietotāju loka vajadzības, ņemot vērā vadlīnijās Nr.1 “Vadlīnijas informatīvā ziņojuma vai Ministru kabineta noteikumu izstrādei par Eiropas Savienības Atveseļošanas un noturības mehānisma plāna reformas vai investīcijas ieviešanu” 52. punktā noteiktās prasības. Gadījumos, kad vides pieejamības nodrošināšanai nepieciešams veikt iepirkumu, finansējuma saņēmējs vai centralizēto iepirkumu institūcija veic sociāli atbildīgu publisko iepirkumu saskaņā ar Iepirkumu uzraudzības biroja sagatavoto informāciju par Sociāli atbildīgu publisko iepirkumu, kā arī Latvijas Sociālās uzņēmējdarbības asociācijas izstrādātajām “Vadlīnijām sociāli atbildīga publiskā iepirkuma īstenošanai”. Tāpat, veicot bezemisiju transportlīdzekļu iepirkumu un, ja nepieciešams, tiem paredzētās uzlādes infrastruktūras izveidi, finansējuma saņēmējs vai centralizēto iepirkumu institūcija īsteno atklātu, pārredzamu, nediskriminējošu un konkurenci neierobežojošu procedūru atbilstoši Ministru kabineta 2015. gada 16. jūlija rīkojumā Nr. 393 “Par Korupcijas novēršanas un apkarošanas pamatnostādnēm 2015.–2020.gadam” noteiktajiem pamatprincipiem.  Investīcijas ietvaros attiecināmās izmaksas bezemisiju transportlīdzekļu iegādei tiek uzskatītas par ieguldījumu zaļajā izaugsmē. Vienlaikus projekta ietvaros finansējuma saņēmējs vai centralizēto iepirkumu institūcija nodrošina Zaļā publiskā iepirkuma (turpmāk – ZPI) prasības bezemisiju transportlīdzekļu un to uzlādes infrastruktūras izveidei atbilstoši Publisko iepirkumu likumā noteiktajam un saskaņā ar Ministru kabineta 2017. gada 1. jūlija noteikumos Nr. 353 “Prasības zaļajam publiskajam iepirkumam un to piemērošanas kārtība” noteikto, kur, piemērojot ZPI principus, finansējuma saņēmējs ņem vērā plānoto transportlīdzekļu ekspluatācijas ietekmi uz enerģētiku un vidi un šajā nolūkā izvērtē vismaz enerģijas patēriņu. Tāpat ZPI principi var tikt piemēroti arī “zaļās” enerģijas lietošanai (uzlādes punktu infrastruktūrai), trokšņa emisijas līmeņa (tai skaitā riepu radītā trokšņa emisijas līmeņa), kas ir zemāks, nekā noteikts normatīvajos aktos, noteikšanai, transportlīdzekļa aprīkošanai ar riepu spiediena kontroles sistēmām, kā arī sistēmām, kas uzrāda ekoloģiskas braukšanas rādītājus transportlīdzekļa salonā. Prasība pārņemta nacionālajos normatīvajos aktos, projekta īstenošanas laikā šo prasību minimālo izpildi atbilstoši Publisko iepirkumu likumā noteiktajam, kontrolē Iepirkumu uzraudzības birojs. |
| Projekta pieteikuma veidlapā nav saprotams, kā aizpildīt finansēšanas plānu. Finansēšanas plāna veidlapa paredz, ka tur tiks ievadītas **tikai** **attiecināmās** projekta izmaksas. Mūsu gadījumā pašvaldība neparedz savas attiecināmās izmaksas, jo tās 100% tiek paredzētas kā AF finansējums. Savukārt pašvaldība paredz PVN 21% neattiecināmās izmaksas - kur lai ievadām šīs neattiecināmās izmaksas? Visā projekta pieteikuma veidlapā neatrodu, kur ievadīt pašvaldības neattiecināmo PVN? | *Atbilde precizēta atbilstoši atlases nolikuma grozījumiem:*  Atbilstoši veidlapas aizpildīšanas metodikai, informācija par PVN  ir jānorāda projekta iesnieguma 2.1.punkta “Projekta īstenošanas kapacitāte” sadaļā “Finansiālā kapacitāte” (ir atgūstams vai nav atgūstams, ja nav atgūstams, tad norāda PVN apmēru un no kādiem līdzekļiem finansēs).  PVN nav attiecināmas finansēšanai no Atveseļošanas fonda finansējuma, bet ir iekļaujamas projektā – projekta iesnieguma 1.pielikumā “Finansēšanas plāns” ailē “Pašvaldības finansējums” (ja PVN finansēs no saviem līdzekļiem un tas nav atgūstams normatīvo aktu kārtībā) vai “Cits publiskais finansējums” (ja priekš PVN tiks ņemts aizņēmums Valsts kasē) un projekta iesnieguma 2.pielikuma “Investīciju projekta budžeta kopsavilkums” kolonnā “t.sk.PVN” |
| Esmu jau reģistrējusies KPVIS vidē un pamazām sāku pildīt iesnieguma formu, lai saprastu, cik un kādu informāciju vēl nepieciešams savākt.  Man neizdodas ievadīt NACE kodu – ne tikai ciparus 8411, ne pilnu nosaukumu. Kas tam varētu būt par iemeslu?  Kurā sadaļā ir domāts sīkāk aprakstīt informāciju par autobusiem, kurus gatavojamies norakstīt? (gads, Euro, km, lielums…)? | Pamēģiniet ierakstīt tikai 84 – man parādās izvēlne.  Informāciju par norakstāmā autobusa vidējo nobraukumu gadā 3 gadu periodā jāieraksta 1.1.punktā, papildus pie projekta iesnieguma jāpievieno reģistrācijas apliecība un transportlīdzekļa īpašumtiesību maiņu apliecinoši dokumenti, kā arī, ja transportlīdzekļu un to vadītāju valsts reģistrā  nav norādīti dati par Ārvalstī un Latvijā reģistrēta transportlīdzekļa motora izmešu līmeni, tad jāpievieno arī Transportlīdzekļa izgatavotāja vai izgatavotāja pārstāvja izsniegts apliecinājums par transportlīdzekļa motora izmešu atbilstību noteiktam līmenim. |
| Kopā ar projekta iesniegumu ir jāiesniedz īpašuma tiesību dokumenti par vietu, kurā tiks novietota uzlādes stacija. Šobrīd uzlādes stacijas vietu mēs varam plānot pēc esošajiem skolēnu pārvadāšanas maršrutiem, taču tie laika gaitā var tikt mainīti - tiek slēgtas skolas, skolēnu skaits sarūk u.c. iemesli. Tādēļ vēlējos Jums apvaicāties, vai mēs projekta uzraudzības laikā drīkstēsim mainīt uzlādes stacijas vietu gadījumā, ja konkrētais maršruts tiks pārplānots? | Uzlādes stacijas vietu drīkstēs mainīt, iepriekš to saskaņojot ar CFLA, vienlaikus nodrošinot atbilstību MK noteikumu prasībām:   * Uzlādēts tiek tikai projekta ietvaros iegādātais autobuss; * Ar projektā iegādāto autobusu tiek pārvadāti skolēni uz un no skolas; * Tiek ievērots MK noteikumu 25.punktā noteiktais.   Un, iespējams, vēl kādi specifiski nosacījumi. |
|  |  |
|  |  |
|  |  |
|  |  |

1. [1][1] Eiropas Parlamenta un Padomes Regula (ES) 2021/241 (2021. gada 12. februāris), ar ko izveido Atveseļošanas un noturības mehānismu. [↑](#footnote-ref-1)